stanford-oval/wikipedia huggingface dataset:
קארו (רשת בתי קולנוע)

|  נתונים כלליים |
| --- | --- |
 מיקום המטה:  מוסקבה
 ענפי תעשייה:  קולנוע
 נשיא:  אולגה זיניאקובה
  
 karofilm.ru
 
קארו (ברוסית: Каро, קארו) היא רשת בתי קולנוע הנחשבת לאחת הגדולות ברוסיה.
הרשת מפעילה 36 בתי קולנוע מודרניים (250 מסכים) במוסקבה ובמחוז מוסקבה, סנקט פטרבורג, יקטרינבורג, סמרה, קאזאן, קלינינגרד וסורגוט. הרשת הציבה סטנדרטים חדשים לעיצוב בתי קולנוע ברוסיה. בבתי הקולנוע של הרשת מבקרים מדי שנה כמעט 12 מיליון איש בממוצע.
היסטוריה

רשת בתי הקולנוע קארו נוסדה בשנת 1997.
הרשת נמצאת בבעלות חברת UFG Private Equity, הקרן הרוסית להשקעות ישירות ואיש העסקים פול הט, שהוא יו"ר דירקטוריון החברה.
החברה מתפעלת את קולנוע אוקטובר במוסקבה — בית הקולנוע הראשי של המדינה, שמקיים מדי שנה יותר מ-50 אירועי פרמיירה בהשתתפות כוכבים הוליוודיים ורוסים, והוא גם באופן מסורתי מארח את פסטיבל הסרטים הבינלאומי במוסקבה.
בקיץ 2014 הרשת פתחה את אחד ממתחמי הקולנוע הגדולים בעולם: KARO Vegas 22. במרץ 2015 במרכז המסחרי הגדול באירופה "אוויה פארק" נפתח מתחם הקולנוע Karo Sky 17 עם 17 אולמות.
הרשת הוכתרה כרשת הקולנוע של השנה בכנס הקולנוע CineEurope. בכך הפכה לרשת בתי הקולנוע הראשונה ברוסיה לזכות בפרס זה.
Karoprokat

Karoprokat הוא שמה של חטיבת הפצת הסרטים, שנוסדה בשנת 2005.
הערות שוליים

↑  Жесткая конкуренция заставила кинозалы снижать цены на билеты
1 2  «Каро» обогнала «Формулу кино» по посещаемости и сборам
פנלופה (סרט)

| --- | --- |

כרזת הסרט באנגלית
 בימוי:  מארק פלנסקי 
 הופק בידי:  Jennifer Simpson, ריס וית'רספון, סקוט סטיינדורף 
 תסריט:  לסלי קאבני 
 עריכה:  ג'ון גרגורי 
 שחקנים ראשיים:  כריסטינה ריצ'י ג'יימס מקאבוי 
 מוזיקה:  ג'ובי טלבוט 
 צילום:  מישל אמטייה 
 מדינה:  הממלכה המאוחדת, ארצות הברית 
 חברת הפקה:  Type A Films, Grosvenor Park Productions 
 חברה מפיצה:  Momentum Pictures, נטפליקס 
 שיטת הפצה:  וידאו על פי דרישה 
 הקרנת בכורה:  2006 
 משך הקרנה:  103 דק' 
 שפת הסרט:  אנגלית 
 סוגה:  קומדיה רומנטית, סרט פנטזיה 
 מקום התרחשות:  לונדון 
 הכנסות באתר מוג'ו:   penelope
 www.penelopethemovie.com
 דף הסרט ב־IMDb
 
פנלופה הוא סרט קולנוע מסוג קומדיה רומנטית בריטית-אמריקאית, אשר יצא לאקרנים בשנת 2006. הסרט בוים על ידי מארק פלנסקי, והוא בכיכובם של כריסטינה ריצ'י, ג'יימס מק'אבוי, קת 'רין או' הרה, פיטר דינקלג', ריצ'רד אי. גרנט וריס וית'רספון. הסרט יצא להפצה ביתית בארצות הברית ב-15 ביולי 2008.
שחקנים

כריסטינה ריצ'י - פנלופה ווילהרן
מרי אנדי - דמותה של פנלופה הצעירה
ג'יימס מקאבוי - ג'וני מרטין / "מקס צ'מפיון"
ניק פרוסט - מקס צ'מפיון האמיתי
קת'רין או'הרה - ג'סיקה וילהרן
ריצ'רד אי גרנט - פרנקלין וילהרן
רוני אנקונה - וונדה
פיטר דינקלג' - לימון
סיימון וודס - אדוארד האמפרי ונדרמן השלישי
נייג'ל הייברס - אדוארד ונדרמן השני
ברן גורמן - לארי
ראסל ברנד - סם
ריס וית'רספון - אנני
ג'ון ווס - יומנאי בתחנת המשטרה
לני הנרי - קרול
ריצ'רד ליף - סם הברמן
מייקל פיסט - ג'ייק, המכשפה
הפקה

הסרט פנלופה הופק ב-2006, וצולם הן בלונדון, והן באולפני פיינווד, בבקינגהאמשייר. הוא הוצג לראשונה בפסטיבל הסרטים הבינלאומי בטורונטו, בשנת 2006. זהו סרטה הראשון של השחקנית ריס וית'רספון בתפקיד מפיקה.
את התסריט לסרט כתב לסלי קאבני. מרילין קאי כתבה נובלה המבוסס על התסריט.
ג'ובי טלבוט כתב את פסקול הסרט.
הסרט היה נתון בתסבוכת משפטית בארצות הברית למשך כשנה. הסרט, שנרכש על ידי חברת ויינשטיין וסרטי IFC, הוסר מהאקרנים, ולבסוף ננטש על ידי שתי החברות. בסופו של דבר נרכש הסרט על ידי סאמיט בידור שהפיצה אותו בארצות הברית.
הכנסות וביקורות > הפצה והכנסות

הסרט הוצג לראשונה בפסטיבל הסרטים הבינלאומי בטורונטו, בשנת 2006. כמו כן הוא הוצג בפסטיבל הקולנוע בקאן בשנת 2007. הוא הגיע לרוסיה ואוקראינה באוגוסט 2007, ולבריטניה ב-1 בפברואר 2008.
בארצות הברית וקנדה הוא שוחרר להפצה מסחרית ב-29 בפברואר 2008. בסוף השבוע הראשון להפצתו בארצות הברית, הוא מוקם במקום ה-9, והיה בעל הכנסות של 3.8 מיליון דולר. עד ל-5 באוקטובר 2008, הסרט גרף 20.8 מיליון דולר, מתוכם 6.5 מיליון בבריטניה, אירלנד, ומלטה.
הכנסות וביקורות > ביקורות

הסרט קיבל ביקורות מעורבות.
באתר הביקורות האמריקאי Rotten Tomatoes, דורג הסרט ב-53% רייטינג בהתבסס על 127 ביקורות והביקורת באתר גרסה כי : "אף שבסרט פנלופה הליהוק מקסים, והמסר שובה לב, העלילה לוקה בחסר והבימוי מרושל".
באתר metacritic, הוא קיבל ממוצע של 48% בהתבסס על 29 ביקורות - מה שמלמד על ביקורות מעורבות או ממוצעות.
צלמוות (סדרת טלוויזיה)

| --- | --- |

 סוגה:  דרמת פשע
 כותבים:  רייקה יוקלה, Jari Rantala 
 בימוי:  רייקה יוקלה 
 שחקנים:  פילה ויטלה  Lauri Tilkanen  Vera Kiiskinen  Mimosa Willamo  Ville Myllyrinne  Raimo Grönberg 
 ארץ מקור:  פינלנד 
 שפות:  פינית
 מקום התרחשות:  פינלנד 
 מספר עונות:  3 
 מספר פרקים:  28 
 הפקה
 מפיק:  Riina Hyytiä 
 חברת הפקה:  Yle Dionysos Films H&V Production
 הפצה:  נטפליקס 
 שידור
 רשת שידור:  Yle TV2
 פורמט (תמונה):  2.20:1 (1080i50)
 תקופת שידור מקורית:  14 במרץ 2018 – הווה 
 קישורים חיצוניים
 http://areena.yle.fi/1-4254834
 דף התוכנית ב-IMDb
 
צלמוות (בפינית: Karppi) היא דרמת פשע פינית, שביים רייקה יוקלה, בכיכובם של פיהלה וייטלה, לורי טילקנן, יאני וולנן וטומי קורפלה. פרק הבכורה שודר בפינלנד במרץ 2018 בערוץ Yle TV2 ובאוגוסט 2018 הועלתה הסדרה לצפייה בשרתי Netflix. עלילת הסדרה עוקבת אחר סופיה קרפי, בלשית של משטרת פינלנד שהתאלמנה לאחרונה בשנות ה-30 לחייה עם שני ילדים. היא חוזרת לעבוד במשטרת הלסינקי והמקרה הראשון שלה הוא רצח אנה ברגדל, יועצת לענייני חברה.
העונה הראשונה זכתה לביקורות חיוביות לאחר ששודרה בפינלנד והושוותה לסדרות ההריגה הדנית והגשר הדנית-שוודית. עונה שנייה שודרה בערוץ Yle TV ב-5 באפריל 2020 והועלתה לנטפליקס ב-1 ביולי 2020. עונה שלישית מתוכננת לעלות ברשת Yle בסתיו 2021.
עלילה

סופיה קרפי (בגילומה של פילה וייטלה) חוזרת לעבודתה כבלשית מחלק הרצח במשטרת הלסינקי תוך שהיא מטפלת בשני ילדים לאחר מותו המקרי של בעלה. הבלש המתחיל סקארי נורמי (בגילומו של לאורי טילקנן) מועבר מהיחידה לפשע פיננסי למחלק הרצח כשותפה של קרפי. המקרה הראשון שלהם מתחיל כהיעלמות שגרתית. בגדי נשים שנמצאו באתר בנייה מובילים את הבלשים לגופתה של היועצת לענייני חברה אנה ברגדאל הקבורה עם פרחים בידיה בחוף השייך לחברת חקר אנרגיית הרוח Tempo. אנה נרצחה ובעלה אוסקו ברגדאל מבולבל לאחר ששמע על האירוע. קרפי ונורמי מתחילים לחקור את הרקע של אנה, כמו גם את עבודתה בחברה ופרויקט הבנייה החשוב שלה.
הפקה

העונה הראשונה עלתה לראשונה בפינלנד באביב 2018 ברשת Yle TV2 ובסתיו בנטפליקס. עונה שנייה שודרה ברשת Yleisradio ובנטפליקס בשנת 2020. הסדרה נכתבה על ידי הבמאי ריקה יוקלה יחד עם יארי אולאבי וקירסי פורקה מחברת Dionysos Films. הסדרה הופצה בצרפת על ידי Premium Content והופקה בשיתוף חברת ההפקה הגרמנית H&V.
ראו גם

בורדרטאון (סדרת טלוויזיה)
הערות שוליים

↑  Tulossa: Karppi 2. tuotantokausi. Yle Areena, February 11, 2020.
↑  "'Deadwind' Season 2 Coming to Netflix in July 2020". What's on Netflix. 20 ביוני 2020. {{cite web}}:  (עזרה)
↑  "Jännittävintä on hetki ennen kliimaksia – Karppi jatkuu kolmannella kaudella ja ratkoo selvittämättömiä rikoksia". yle.fi (בפינית). נבדק ב-2021-01-01.
↑  Pham, Annika (2018-08-05). "Netflix brings Finnish series Deadwind to the world". Nordisk Film & TV Fond (באנגלית). נבדק ב-2018-08-14.
↑  Hannonen, Inka (16 בנובמבר 2016). "Pihla Viitala debytoi rikosetsivänä uudessa Karppi-sarjassa" (בפינית). Yleisradio. {{cite web}}:  (עזרה)
פעילות על-טבעית: המסומנים

| --- | --- |
כרזת הסרט
כרזת הסרט
 מבוסס על:  פעילות על-טבעית 
 בימוי:  כריסטופר ב. לאנדון 
 הופק בידי:  ג'ייסון בלאם, אורן פלי 
 תסריט:  כריסטופר ב. לאנדון 
 עריכה:  גרגורי פלוטקין
 שחקנים ראשיים:  אנדרו ג'ייקובס ריצ'רד קברל קארלוס פראטס גבריאלה וולש
 מוזיקה:  ג'ון ויליאמס 
 מדינה:  ארצות הברית 
 חברת הפקה:  בלאמהאוס הפקות סרטי Solana Room 101, Inc.
 חברה מפיצה:  פרמאונט, נטפליקס 
 שיטת הפצה:  וידאו על פי דרישה 
 הקרנת בכורה:  3 בינואר 2014
 משך הקרנה:  84 דק' 
 שפת הסרט:  אנגלית
 סוגה:  אימה-על טבעי
 מקום התרחשות:  קליפורניה 
 הכנסות:  $90,894,962
 הכנסות באתר מוג'ו:   paranormalactivity5
 סרט קודם:  פעילות על-טבעית 4 (2012)
 סרט הבא:  פעילות על-טבעית: מימד הרפאים (2015)
 סרטים בסדרה:  פעילות על-טבעית
 תרגום לעברית:  פעילות על-טבעית 5
 www.paranormalmovie.com
 דף הסרט ב־IMDb
 
פעילות על-טבעית: המסומנים (באנגלית: Paranormal Activity: The Marked Ones) הוא סרט אימה על-טבעי אמריקאי, החמישי בסדרת סרטי פעילות על-טבעית. הסרט נכתב ובוים על ידי כריסטופר ב. לאנדון. הסרט יצא לבתי הקולנוע בינואר 2014. הסרט הוא ספין אוף של זכיינית הסרט המקורי.
עלילה

הסיפור מתחיל בחודש יוני 2012, במסיבה באוקסנרד, קליפורניה. לאחר שאישה מתה בדירה מתחת לזו שהתקיימה בה המסיבה, כמה מהחוגגים לקחו מצלמה כדי לראות ולחקור את מה שקרה. הם מגלים פריטים הקשורים לטקסי כישוף, וגם את הקלטות שהיו חסרות בפעילות על-טבעית 3. כאשר ג'סי (אנדרו ג'ייקובס), מגלה סימן של נשיכה בלתי-אנושית על הזרוע שלו, כוחות מוזרים מתחילים לרדוף אחריו בזמן שמקרוביו של ג'סי מנסים להציל אותו.
צוות השחקנים

אנדרו ג'ייקובס - ג'סי
ריצ'רד קברל - ארתורו
קארלוס פראטס - אוסקר
גבריאלה וולש - מריסול
מולי אפריים - אלי ריי
קלואי קסנג'רי - קייטי הצעירה
ג'סיקה טיילר בראון - קריסטי הצעירה
אנה האצ'יסון - ג'ולס לודן
פרן קרנז - מרטי מיקלסקי
ג'סי ויליאמס - הולדן מקרה
ריצ'רד ג'נקינס - ריצ'רד סיטרסון
בראדלי ויטפורד - סטיב האדלי
בריאן וייט - דניאל טרומן
איימי אקר - ונדי לין
הפקה

הסרט הוכרז עוד באפריל 2012, ונמסר כי יהיה סרט המשך בזכויות היוצרים של הסרט פעילות על-טבעית 4, אולם את ההכרזה היה ניתן לראות רק בבתי הקולנוע. למרות שהסרט יהיה בעיקר לשוק הלטיני, הוא לא יהיה בשפה הספרדית. כריסטופר לאנדון, מי שכתב את התסריט של שלושת הסרטים הקודמים בסדרה: פעילות על-טבעית 2, פעילות על-טבעית 3 ופעילות על-טבעית 4, הוכרז כזה שיכתוב ויביים את הסרט, שמתואר כ"בן דוד" של הסדרה, בניגוד להמשך ישיר או פרי-קוול. הכוונה היא שעלילת הסרט דומה לעלילות הקודמות, אולם המאורעות והשחקנים ברובם הם שחקנים שונים. אם כן המאורעות החדשים מתרחשים בצמוד לעלילת הסרט הרביעי, השחקן הראשי ג'סי בסופו של הסרט נרצח בידי הישות אשר רודפת אותו ובמקביל בפעילות על טבעית 4 אותה ישות הורגת גם את השחקנים המשניים כך שהעלילות מתרחשות במקביל.
יציאת הסרט

פעילות על-טבעית: המסומנים יצא לאקרנים ב-3 בינואר 2014 בבתי הקולנוע בארצות הברית וקנדה. בישראל יצא לבתי הקולנוע ב-9 בינואר 2014. תאריך השחרור נדחה לינואר בשל כך שההפקה והעריכה של הסרט ארוכים יותר משל הסרטים הקודמים בסדרה.
ראו גם

פעילות על-טבעית (סדרת סרטים)
צ'ארלי ויקרס

| --- | --- |

צ'רלי ויקרס בשנת 2023
 לידה:  10 באוקטובר 1992 (בן 32) סנט קילדה, אוסטרליה 
 מדינה:  אוסטרליה 
 מקום לימודים:  בית הספר המרכזי לנאום ודרמה בלונדון  אוניברסיטת RMIT 
 פרופיל ב-IMDb
 
צ'ארלי ויקרס (באנגלית: Charlie Vickers; נולד ב-30 באוקטובר 1992) הוא שחקן קולנוע וטלוויזיה אוסטרלי. ידוע בשל תפקידיו בסדרות "מדיצ'י" ו"שר הטבעות: טבעות הכוח".
ביוגרפיה

ויקרס נולד בסנט קילדה, בפרברי מלבורן שבמדינת ויקטוריה, באוסטרליה, באוקטובר 1992. הוא גדל בגילונג ולמד לתואר באמנות באוניברסיטת RMIT במלבורן ולאחר מכן למד בבית הספר המרכזי לנאום ודרמה בסידני. בהמשך, עבר לאנגליה בה למד בבית הספר המרכזי לנאום ודרמה בלונדון, עד 2017.
ביוגרפיה > קריירה

ב-2018, גילם את הדמות גוליילמו די פאצי, הבן הצעיר למשפחת פאצי בסדרה מבית נטפליקס, מדיצ'י. בשנת 2019, ויקרס כיכב בסרט הקומדיה שביימה רייצ'ל וורד, פאלם ביץ', שם גילם את דן, לצד סם ניל, מתילדה בראון, גרטה סקאצ'י וריצ'רד אי. גרנט. ב-2020 הופיע ויקרס בסרט המותחן של דאגלס ריי, Death in Shoreditch, בו גילם את תפקידו של אנדרוז בסרט לצד קאריל תומאס.
בשנת 2022, ויקרס גילם את הלברנד בסדרת הטלוויזיה של אמזון המבוססת על עולמו של טולקין, "שר הטבעות: טבעות הכוח", כשהופיע לראשונה בפרק 2 לצד מורוויד קלארק. לצורך התפקיד, ויקרס יצא לטייל במשך 5 ימים בפארק הלאומי טונגרירו, ניו זילנד. הוא הופיע בסדרה כשמשך את גלדריאל מהמים. כדי לבצע את הסצנות התת-ימיות, ויקרס היה צריך ללמוד לצלול חופשי. ויקרס הוא רץ נלהב, לאחר שהשלים מספר טריאתלונים ורץ באופן קבוע בין 5 ל-10 אלף ריצות מספר פעמים בשבוע.
ב-2022, ויקרס לוהק לככב בעיבוד הטלוויזיוני לרומן של הולי רינגלנד, הפרחים האבודים של אליס הארט (The Lost Flowers of Alice Hart).
פילמוגרפיה > קולנוע

| שנה | כותרת | תפקיד |
| --- | --- | --- |
| 2019 | פאלם ביץ' | דן |
| 2020 | Death in Shoreditch | אנדרו |
פילמוגרפיה > טלוויזיה

| שנה | כותרת | תפקיד | הערות |
| --- | --- | --- | --- |
| 2018 | מדיצ'י | גוליילמו די פאצי | סדרה מבית נטפליקס |
| 2022 | שר הטבעות | הלברנד/אנאטאר/סאורון | סדרת טלוויזיה מבוססת על סדרת סרטי שר הטבעות |
| 2023 | הפרחים האבודים של אליס הארט | קלם הארט | מיני-סדרה |
הערות שוליים

↑  "They scan your eyeballs just to get on set! Charlie Vickers on The Rings of Power". theguardian.com.
↑  "Charlie Vickers: Everything About Rising British Actor". celebsgaze.com.
↑  "How Charlie Vickers trained for Rings of Power: Free-diving, surfing and deadlifts". gq-magazine.co.uk.
↑  "Charlie Vickers in Amazon series Lord of the Rings: The Rings of Power". contentmode.com.
פרס חבר השופטים (פסטיבל קאן)

| --- | --- |
 מיקום הטקס:  קאן
 מדינה:  צרפת
 הגוף המעניק:  פסטיבל הקולנוע בקאן
 המספר הרב ביותר של זכיות:  3
 www.festival-cannes.com
 
פרס חבר השופטים (בצרפתית: Prix du Jury) הוא פרס המוענק בפסטיבל הקולנוע בקאן, ונבחר על ידי חבר השופטים של התחרות הרשמית בפסטיבל. הפרס נחשב לפרס השלישי בחשיבותו בפסטיבל לאחר פרס גרנד פרי (השני) ופרס דקל הזהב (הראשון). לדברי מבקר הקולנוע דייב קאר, הפרס נועד "להכיר ביצירה מקורית המגלמת את רוח החקירה".
היסטוריה

בשנת 1946 הוענק פרס בשם פרס חבר השופטים הבינלאומי לאותה שנה בלבד. החל משנת 1951 הוענק פרס חבר השופטים המיוחד (Prix spécial du Jury) בין פרסים משניים אחרים. בשנת 1954, לאחר שהתמודדו עם ביקורת רבה על אופיים הגחמני של פרסים אלה, החליטו מארגני הפסטיבל לפנות להסדר חלוקת פרסים מסורתי יותר. בשנת 1967, עם ייסודו של פרס גרנד פרי, הפרס השני בחשיבות אחרי דקל הזהב, העניק חבר השופטים פרס המיוחד את מקומו לפרס חבר השופטים ומוענק בשם זה מאז, ונחשב לפרס השלישי בחשיבותו בפסטיבל. שש פעמים בשנות השבעים, שלוש בשנות השמונים ובשנת 2001 לא הוענק פרס חבר השופטים. פרס חבר השופטים המיוחד הופיע מחדש רק פעמיים, פעם אחת בשנת 1995, שהוענק יחד עם פרס חבר השופטים ופעם אחת בשנת 1996, כפרס היחיד של חבר השופטים.
הבמאית אנדראה ארנולד (אנ') והבמאי קן לואץ' חולקים את שיא מספר הזכיות בפרס העומד על שלוש זכיות. הפרס הוענק לארנולד על סרטיה Red Road, Fish Tank ו-אמריקן האני, וללואץ' הוענק הפרס על סרטיו תיק חסוי, גשם של אבנים ו-חלקם של מלאכים.
מיכלאנג'לו אנטוניוני, רנה קלמנט, מאסאקי קובאיאשי, סמירה מח'מלבאף ואפיצ'טפונג ויראסתקול זכו בפרס פעמיים.
חוקר הקולנוע אנדרו מ. באטלר רואה בפרס חבר השופטים כמו זה שבקאן אמצעי להשגת עסקת הפצה.
ראו גם

פרס דקל הזהב
פרס גרנד פרי
הערות שוליים

↑  "Cannes Film Festival". IMDb. IMDb.com, Inc. 1990–2017. נבדק ב-1 ביוני 2014. {{cite web}}:  (עזרה)
↑  Kehr, Dave (1992). 45 Years: Cannes Festival International du Film. Museum of Modern Art. p. 15. OCLC 646921388.
↑  "Awards 1946 : All Awards (archived)". festival-cannes.fr. אורכב מ-המקור ב-4 במרץ 2016. נבדק ב-28 במאי 2017. {{cite web}}:  (עזרה)
↑  "The History of the Festival / The 50s". festival-cannes.com. נבדק ב-14 ביולי 2017. {{cite web}}:  (עזרה)
↑  "Awards 1995 : All Awards (archived)". festival-cannes.fr. אורכב מ-המקור ב-3 בינואר 2015. נבדק ב-28 במאי 2017. {{cite web}}:  (עזרה)
↑  "Awards 1996 : All Awards (archived)". festival-cannes.fr. אורכב מ-המקור ב-3 במרץ 2016. נבדק ב-28 במאי 2017. {{cite web}}:  (עזרה)
↑  Butler, Andrew M. (2002). "11. National Cinema". Film Studies. Oldacastle Books. p. 128. ISBN 184243828X.
↑  "Prix du Jury - Festival de Cannes". allocine.fr (בצרפתית). נבדק ב-28 במאי 2017. {{cite web}}:  (עזרה)
סיסו (סרט)

| --- | --- |

כרזת ההפצה הקולנועית בארצות הברית
 בימוי:  יאלמרי הלנדר 
 תסריט:  יאלמרי הלנדר 
 שחקנים ראשיים:  אקסל הני Mimosa Willamo Jorma Tommila ג'ק דולן בפסקה זו רשומה אחת נוספת שטרם תורגמה 
 צילום:  Kjell Lagerroos 
 מדינה:  פינלנד, ארצות הברית 
 חברת הפקה:  Subzero Film, Stage 6 Films 
 חברה מפיצה:  נורדיסק פילם, InterCom, סרטי סוני, ליונס גייט אנטרטיינמנט, Société nouvelle de distribution 
 הקרנת בכורה:  9 בספטמבר 2022 (TIFF) 27 בינואר 2023 (פינלנד) 28 באפריל 2023 (ארצות הברית)
 משך הקרנה:  91 דקות
 שפת הסרט:  פינית אנגלית
 סוגה:  סרט פעולה, סרט מלחמה 
 מקום התרחשות:  לפלנד 
 תקציב:  6 מיליון אירו
 הכנסות:  11.6 מיליון דולר
 פרסים:  פרס פסטיבל הקולנוע של סיטגס לסרט הטוב ביותר 
 סרט הבא:  Sisu 2 
 דף הסרט ב־IMDb
 
סיסו (באנגלית: Sisu) הוא סרט פעולה הישרדות היסטורי משנת 2022 שכתב וביים יאלמרי הלנדר. הסרט מתרחש בלפלנד הפינית במהלך מלחמת העולם השנייה, עוקב אחר לוחם פיני אגדי ומחפש זהב לשעבר המנסה לאבטח את הזהב הגנוב שלו ולהגן על עצמו מפני יחידת חיסול(אנ') גרמנית בראשות קצין אס אס אכזרי. בסרט מככבים יורמה טומילה, אקסל הני, ג'ק דולן ומימוזה וילאמו.
במקור, הלנדר היה אמור לעבוד על קומדיית המדע הבדיוני "Jerry and Ms. Universe" בתור הפרויקט הבא שלו לאחר "נשיא על הכוונת" (2014), אבל מגפת הקורונה שינתה את תוכניתו והוא המשיך הלאה ליצירת "סיסו". הסרט צולם בשנת 2021 ליד הכפר נוורגם(אנ') בלפלנד עם תקציב של כ-6 מיליון אירו. לדברי הלנדר, הסרט "משחק הדמים" (1982) והצלף הצבאי הפיני סימו האוהא, שנלחם נגד הצבא האדום, שימשו השראה גדולה לסרט.
Sony Pictures Worldwide Acquisitions, מחלקה של סרטי סוני, רכשה את זכויות ההפצה העולמיות של הסרט מחוץ למדינות נורדיות. לאחר מכן הצטוותה עם ליונס גייט(אנ') כדי להפיץ את הסרט באמריקה הצפונית. הסרט עלה לראשונה בפסטיבל הסרטים הבין-לאומי בטורונטו ב-9 בספטמבר 2022. הסרט הוקרן בבכורה בפינלנד ב-27 בינואר 2023, ויצא לאקרנים בארצות הברית ב-28 באפריל 2023. הוא קיבל ביקורות חיוביות מהמבקרים.
שחקנים

יורמה טומילה – אטאמי קורפי
אקסל הני – ברונו הלדורף
ג'ק דולן – וולף
מימוזה וילאמו – איינו
אוני טומילה – שוצה
קבלה > הכנסות

נכון ל-9 ביוני 2023, הסרט גרף 7.3 מיליון דולר בארצות הברית ובקנדה, ו-4.3 מיליון דולר בטריטוריות אחרות, בסך כולל של 11.6 מיליון דולר ברחבי העולם.
בארצות הברית ובקנדה, הסרט הופץ לצד "סיפורו של ג'ורג' פורמן" ו"אלוהים, אתה שם? זאת אני, מרגרט", והיה צפוי להכניס כ-4 מיליון דולר מ-900 בתי קולנוע בסוף שבוע הפתיחה שלו. הוא לבסוף הרוויח 1.4 מיליון דולר ביום הראשון שלו, כולל 585,000 דולר מההקרנות המקדימות שלו. הכנסות הפתיחה שלו המשיכו ל-3.3 מיליון דולר, כשהוא מסיים במקום השמיני.
קבלה > ביקורות

באתר הביקורות Rotten Tomatoes,‏93% מתוך 152 ביקורות הן חיוביות, עם דירוג ממוצע של 7.7/10. הקונצנזוס של האתר קורא: "מבחינה נרטיבית, כיוון שהוא גורי להפליא, 'סיסו', תחת השראת פסטיש, נותן סיפוק לחובבי פעולה". Metacritic, שמשתמשת בממוצע משוקלל, העניק לסרט ציון של 70 מתוך 100, המבוסס על 25 מבקרים, מה שמצביע על "ביקורות חיוביות באופן כללי". קהלים שנסקרו על ידי PostTrak העניקו לסרט ציון חיובי של 80%, כאשר 60% אמרו שהם בהחלט ימליצו עליו.
רוברט דניאלס מ-RogerEbert.com העניק לסרט שלושה וחצי מתוך ארבעה כוכבים, והצהיר כי "'סיסו' מבדר בצורה יוצאת דופן, בעיקר בגלל שבניגוד לנושאים הרציניים שבו, הוא אינו מפחד להיות שטותי". רוס בונימה מהאתר קוליידר נתן לסרט את הציון "B", ואמר ש"'סיסו' הוא בהחלט מגוחך, אך לפעמים זה פשוט כיף לראות כמות גסה של נאצים מקבלים את מה שמגיע להם". טום שון מהטיימס דירג את הסרט ארבעה מתוך חמישה כוכבים, וציין כי "הסרט הוא אלים בצורה הזולה והמקסימליסטית של סרט של טרנטינו - עצמות נשברות, גופות נחתכות לגזרים, דם ניתז על המסך - אבל אין שום דבר מבולגן בעלילה, אשר דחוסה כמו סרט של סרג'ו לאונה".
קבלה > פרסים

| שנה | פרס | קטגוריה | מועמדים | תוצאה |
| --- | --- | --- | --- | --- |
| 2022 | פסטיבל הסרטים של סיטג'ס(אנ') | הסרט הטוב ביותר | סיסו | זכייה |
| 2022 | פסטיבל הסרטים של סיטג'ס(אנ') | השחקן הטוב ביותר | יורמה טומילה | זכייה |
| 2022 | פסטיבל הסרטים של סיטג'ס(אנ') | הצילום הטוב ביותר | קייאל לגרוס | זכייה |
| 2022 | פסטיבל הסרטים של סיטג'ס(אנ') | המוזיקה הטובה ביותר | יורי ספה, Tuomas Wäinölä | זכייה |
| 2024 | פרס סאטורן | הסרט הבינלאומי הטוב ביותר | סיסו | זכייה |
עתיד

במרץ 2023, הלנדר רמז בראיון ל-STT על הרעיון שאם הסרט יצליח בקופות בארצות הברית, הוא ישקול בחיוב ליצור המשכון אפשרי.
ביאורים

↑  על פי פתיח הסרט: "סיסו היא מילה בפינית שאי אפשר לתרגם. היא מתארת אומץ עילאי ונחישות לא אנושית. סיסו מפציע כשאין עוד תקווה".
צוות אוויר (סדרת טלוויזיה)

| --- | --- |

כרזת הסדרה
 סוגה:  קומדיה
 יוצרים:  מריוס וייסברג
 כותבים:  זינה איטקינה טימור לבצ'נקו אמיל אסקרוב
 בימוי:  מריוס וייסברג אולגה ליפאטובה
 שחקנים:  אלכסיי צ'אדוב נטליה ברדו ניקיטה טראסוב
 ארץ מקור:  רוסיה רוסיה
 שפות:  רוסית
 מספר עונות:  2
 מספר פרקים:  42
 הפקה
 מפיק:  ויאצ'סלב מורוגוב דאריה לגוני-פיאלקו אנדריי ראדקו יקטרינה גורודצקאיה יקטרינה אנדריינקו נטליה קליבאנובה
 מפיקים בפועל:  מקסים קורוליוב פאבל צ'ורקין
 חברת הפקה:  GORAD
 הפצה:  נון-סטופ פרודקשן
 אתר צילומים:  נמל התעופה הבינלאומי פולקובו, סנקט פטרבורג
 צלמים:  דמיטרי יאשונקוב
 אורך פרק:  24 דקות
 שידור
 רשת שידור:  CTC
 פורמט (תמונה):  16:9
 פורמט (קול):  Dolby Digital
 תקופת שידור מקורית:  2 באפריל 2018 – 13 בדצמבר 2018 
 קישורים חיצוניים
 אתר רשמי
 דף התוכנית ב-IMDb
צוות אוויר (ברוסית: Улётный экипа́ж) היא קומדיית מצבים טלוויזיונית. הסדרה הייתה אמורה להיות משודרת במקור בערוץ הטלוויזיה "STS" ב-26 במרץ 2018, אך בשל הטרגדיה בקמרובו התאריך נדחה ל-2 באפריל. העונה השנייה עלתה ב-3 בדצמבר 2018.
הסדרה מספר את קורותיו של צוות אוויר בחברת התעופה הבדיונית "תענוג אוויר". צילומי הסדרה נערכו בנמל התעופה הבינלאומי פולקובו בסנקט פטרבורג בשיתוף פעולה עם צוות נמל התעופה.
סלוגן הסדרה: "טוסו עם תענוג".
תקציר עלילת הסדרה

"בחורה מאחורי הגה המטוס — מה כבר יכול להיות יותר גרוע?", חשב לעצמו הטייס אלכסיי קולאגין, עד שפחדיו התממשו. פולינה אובצ'קינה היא בוגרת בית הספר לטייס, היא חכמה, יפה ועקשנית ומאלצת אותו לעבור מהטסת מטוסי מטען, להטסת מטוסי נוסעים אזרחיים בחברת התעופה "תענוג אוויר" (ברוסית: Восторг Авиа), בעוד היא משמשת כטייסת משנה; בשביל פולינה, קולאגין הוא ההזדמנות האחרונה שלה לשכלל את כל מה שלמדה בתאוריה ובסימולציות הטיסה, זאת משום שטייסי חברת התעופה "תענוג אוויר" לא מוכנים לחלוק את המטוס שלהם עם אשת מקצוע בעקבים גבוהים.
ובזמן שפולינה מנסה להתיידד עם השותף החדש, קולאגין קושר מזימות כיצד להיפטר ממנה ולחזור לטיסות המטען שלו.
שחקנים ודמויות

אלכסיי צ'אדוב — אלכסיי קולאגין, טייס של טיסות מטען שנאלץ להטיס מטוסים אזרחיים בניגוד לרצונו.
נטליה ברדו — פולינה אובצ'קינה, טייסת ניסוי שמשתוקקת להטיס מטוס נוסעים ומאלצת את קולאגין לשתף עמה פעולה
ניקיטה טראסוב — ניקיטה שימאן, דייל אוויר בכיר
דאריה סגאלובה — אנסטסיה, "נסטיה", דיילת אוויר, חשפנית לשעבר
קתרין אסי — ז'אנה גלושקו, דיילת אוויר
סרגיי בלוב — דמיטרי ליובקין, "מיטיה", מהנדס טיסה ולאחר מכן דייל אוויר
ויקטוריה דאינקו — נטשה, גרושתו של קולאגין
יוליה טופולניצקאיה, סטיופה סטפאנובה, בתו של הבעלים של חברת התעופה "תענוג אוויר"
יאנה קראינובה — מריה שימאן, רעייתו של ניקיטה
אולג קומארוב — ויקטור סטפאנוב, הבעלים של חברת התעופה "תענוג אוויר"
איליה רוגוב — מקסים בקלאנוב, סבל בחברת התעופה
אנדריי רודניך — אנטולי, "טוליאן", סבל בחברת התעופה
קסניה סוקינובה — דוגמנית
פרקי הסדרה

| עונה | עונה | פרקים | תקופת שידור |
| --- | --- | --- | --- |
|  | 1 | 1—21 (21 פרקים) | 2 באפריל — 26 באפריל 2018 |
פרסים

| פרס | קטגוריות | מועמדים | תוצאה |
| --- | --- | --- | --- |
| פרס TEFI‏ 2018 | קומדיית המצבים הטלוויזיונית הטובה ביותר |  | זכייה |
פרס TEFI‏ 2018:
האקר

האקר אנונימי. אילוסטרציה של DALL-E.
האקר מחשבים (בעברית: פצחן) הוא כל אדם המתמחה במחשבים ומשתמש בכישורים הטכניים שלו כדי להתגבר על בעיה. המושג מזוהה ביומיום בעיקר כהאקר אבטחה, שמשתמש ביכולותיו במחשב כדי לפרוץ לתוך מערכת מידע ("כובע שחור").
הגדרה

משמעות המושג בהקשר של מחשבים השתנתה לאורך השנים, כיום הציבור והתקשורת משתמשים במושג האקר כהתייחסות למומחה בתחום פרצות מחשבים ופרצות רשתות מחשבים, בעיקר במובן השלילי.
במקור, המונח האק התייחס ליצירת רהיטים מעץ באמצעות גרזן, והושאל לשימוש במילה "האקר" כהתייחסות לאנשים המתמחים ביצירת פתרונות בתחום התכנות או האלקטרוניקה. אך כיום השימוש במילה "האק" מאפיין כל דבר שנחשב לעקיפת גבולות או הערמה והמבצע נחשב ל"האקר".
סיווגים > האקרים מהאסכולה הוותיקה (Old School Hackers)

בשנות ה-60 של המאה ה-20 החל להשתרש הכינוי "האקרים" לאנשים הנהנים מעיסוק בתוכנה ובמחשבים שחוקרים את המערכות ואת יכולת התכנות שלהם. כיום הם מזוהים גם עם הביטוי "old school hackers" (האקרים מאסכולה הוותיקה) או "האקרים של קוד" (code hackers). אנשים אלו בעיקר מבצעים "האקינג לקוד" - הם מפלסים את דרכם בקוד קיים ומבצעים בו שינויים, תיקונים ושיפורים. לינוקס לדוגמה, היא אחת מתוכנות רבות שנכתבו ומתוחזקות על ידי האקרים מסוג זה, בלי שיהיה לתוכנות או למתכנתים כל קשר לפריצות למחשבים.
אריק ס. ראימונד אשר חיבר את "הקתדרלה והבזאר", מדגיש במאמרו "איך להפוך להאקר" את התפיסה הזו: לטענתו, בניגוד לרושם המוטעה לחלוטין שנוצר על ידי התקשורת בארץ ובעולם, האקרים הם מומחים במחשבים וברשתות שנהנים מפתרון בעיות ומהתגברות על מגבלות. הוא משתמש במושג "קראקר" לאלו העוסקים בפריצה למחשבים ועל פי הגדרתו "האקרים בונים דברים, קראקרים הורסים אותם", אך השימוש שהוא עושה במילה "קראקר" נקלטה חלקית בלבד בציבור.
דוגמה להאקר מהאסכולה הוותיקה אפשר למצוא בתיאורים התקשורתיים של קן תומפסון ודניס ריצ'י היוצרים של מערכת ההפעלה יוניקס, ריצ'רד סטולמן מייסד פרויקט גנו, לינוס טורבאלדס אשר יצר את גרעין מערכת ההפעלה לינוקס, ורבים נוספים מאבות המחשוב המודרני והאינטרנט.
יש הרואים בהאקרים מהאסכולה הוותיקה "ההאקרים האמיתיים" - כאלו המשתמשים ביכולותיהם לבניית עולם התוכנה ולא רק לעיסוק באבטחה.